- Hindi News
- National
- गणित के पेपर में नहीं मिला एक भी नकलची दो हजार से ज्यादा विद्यार्थी परीक्षा में अनुपस्थित
गणित के पेपर में नहीं मिला एक भी नकलची दो हजार से ज्यादा विद्यार्थी परीक्षा में अनुपस्थित
उज्जैन | माध्यमिक शिक्षा मंडल की बोर्ड परीक्षा के अंतर्गत सोमवार सुबह कक्षा 10वीं में गणित विषय का पेपर हुआ। जिले में कहीं भी नकल प्रकरण नहीं बना। परीक्षा में दो हजार से भी अधिक विद्यार्थी अनुपस्थित रहे। अधिकारियों के अनुसार गणित विषय में नकल होने की संभावना ज्यादा रहती है। इसके लिए सभी केंद्रों पर सख्त चेकिंग के निर्देश भी दिए थे। सुबह 8.30 बजे परीक्षा शुरू होने से पहले विद्यार्थियों के जूते-मोजे, बेल्ट निकलवा कर चेकिंग ली गई। जिला शिक्षा अधिकारी कार्यालय में शाम तक किसी भी केंद्र पर नकल प्रकरण बनने की सूचना नहीं मिली। परीक्षा में 28092 विद्यार्थी शामिल होना थे लेकिन 26092 विद्यार्थियों ने ही जिले के 92 केंद्रों पर परीक्षा दी। कुल 2030 विद्यार्थी अनुपस्थित रहे।
tgl_Latn sot_Latn hin_Deva hin_Deva hin_Deva